b'\n_START_ARTICLE_\nGirona FC\n_START_PARAGRAPH_\nGirona Futbol Club, S.A.D. ali preprosto Girona je \xc5\xa1panski nogometni klub iz Girone v Kataloniji. Ustanovljen je bil 23. julija 1930 in trenutno igra v La Ligi, 1. \xc5\xa1panski nogometni ligi._NEWLINE_Girona je ve\xc4\x8dino svoje zgodovine odigrala v ni\xc5\xbejih ligah; od tega 3 sezone v regionalnih ligah, 44 sezon v 3. ligi, 13 sezon v 2. ligi B in 21 sezon v 2. ligi. Po sezoni 2016/17 pa je klub napredoval v La Ligo, po tem, ko je sezono zaklju\xc4\x8dil kot podprvak 2. lige. V aktualni sezoni pa se je Girona izkazala kot resen tekmec v La Ligi, saj je 29. oktobra 2017 zabele\xc5\xbeila zgodovinsko zmago nad Real Madridom._NEWLINE_Doma\xc4\x8di stadion Girone je Estadi Montilivi, ki sprejme 13.500 gledalcev. Barvi dresov sta rde\xc4\x8da in bela. Nadimka nogometa\xc5\xa1ev Girone sta Blanquivermell ("Beli in Rde\xc4\x8di") in Gironistes.'